google/wiki40b huggingface dataset:
रूस में जातीय समूह

भाषा और संस्कृति

यद्यपि रूस का संविधान रूसी को आधिकारिक भाषा के रूप में मान्यता देता है, लेकिन व्यक्तिगत गणराज्य एक या अधिक आधिकारिक भाषाओं की घोषणा कर सकता है। अधिकांश विषयों में कम से कम दो - रूसी और "नामांकित" राष्ट्रीयता की भाषा है। 50 से अधिक अल्पसंख्यक भाषाओं में 1,350 से अधिक समाचार पत्रों और पत्रिकाओं, 300 टीवी चैनलों और 250 रेडियो स्टेशनों के साथ देश के अधिकांश विषयों में एक जीवंत अल्पसंख्यक भाषा दृश्य है। इसके अलावा, नया कानून संघीय रेडियो और टीवी प्रसारण में अल्पसंख्यक भाषाओं के उपयोग की अनुमति देता है। 
2007 में, 6,260 स्कूल थे जो पूरी तरह से 38 अल्पसंख्यक भाषाओं में शिक्षण प्रदान करते थे, और 75 से अधिक अल्पसंख्यक भाषाओं को 10,404 स्कूलों में अनुशासन के रूप में पढ़ाया जाता था। यूरोप की परिषद के मंत्रियों ने अल्पसंख्यक भाषा पाठ्यपुस्तकों और शिक्षकों की आपूर्ति में सुधार के साथ-साथ अल्पसंख्यक भाषा शिक्षण की अधिक उपलब्धता के प्रयासों पर भी ध्यान दिया है। हालांकि, जैसा कि मंत्रियों ने नोट किया है, कुछ अल्पसंख्यकों के लोगों की शिक्षा तक पहुंच में कमी आई है।

एक ही स्थान के लोग, एक ही क्षेत्र का जन - समूह

रूस अल्पसंख्यक लोगों की एक विशेष श्रेणी का घर भी है, यानी उत्तरी और सुदूर पूर्व के छोटे स्वदेशी लोग, जो आधुनिक दुनिया के अनुकूल होने पर, एक खतरनाक जलवायु वातावरण में अक्सर पारंपरिक जीवन शैली बनाए रखते हैं।  सोवियत संघ के पतन के बाद, रूस ने छोटे उत्तरी स्वदेशी लोगों के अधिकारों की रक्षा के लिए कानून पारित किया।
गिल-रोबल्स ने स्वदेशी प्रतिनिधियों और तेल कंपनियों के बीच समझौते पर ध्यान दिया है, जो तेल अन्वेषण के कारण लोगों के निवास पर संभावित नुकसान की क्षतिपूर्ति कर रहे हैं। जैसा कि यूरोप की परिषद के मंत्रियों की समिति ने 2007 में उल्लेख किया था, विकास के लिए कुछ पहलों के बावजूद, संख्यात्मक रूप से छोटे स्वदेशी लोगों की सामाजिक और आर्थिक स्थिति संघीय स्तर पर हालिया विधायी संशोधनों से प्रभावित हुई थी।
रागिनी एमएमएस

कथानक

रागिनी (कैनाज़ मोतीवाला) और उदय (राजकुमार राव) एक गहरे जंगल के बहुत अन्दर स्थित एक सुनसान घर में सप्ताहांत का आनन्द उठाने जाते है। पुनः वापसी पर, रागिनी और उदय उनके भोजन के बस्ते में कीड़े मिलते हैं जिसकी वो उपेक्षा करते हैं। उदय, रागिनी का बिना सूचित किये एक विडियो बनाने की योजना बनाता है जिससे वो अपने अभिनेता बनने के सपने को साकार कर सके। यद्यपि वो रागिनी की दोस्त पिया और उसके पुरुष मित्र विशाल के कारण बाधित होता है।

निर्माण

फ़िल्म का मूल शीर्षक रागिन्नी एमएमएस था लेकिन अंकशास्त्रियों ने एकता कपूर को इसका नाम रागिनी एमएमएस रखने की सलाह दू। फ़िल्म के फ़िल्मांकान में केवल २५ दिन लगे।

प्रदर्शन

फ़िल्म का १३ मई २०११ को पुणे में अर्ध-रात्रि प्रीमियर किया गया।

पुरस्कार

सर्वश्रेष्ठ सर्चलाइट फ़िल्म - एकता कपूर

अनुकृत्ति

फ़िल्म की निर्माता एकता कपूर और बालाजी टेलीफ़िल्म्स ने फ़िल्म का रागिनी एमएमएस २ नाम से ३डी में इसकी अनुकृति फ़िल्म जारी करने की घोषणा की। इसमें सन्नी लियोन को प्रमुख अभिनय भूमिका दी गई है। यह फ़िल्म २१ मार्च २०१४ को जारी की गई।
नांदल

नांदल एक जाट गोत्र है।
ध्यानाभाव एवं अतिसक्रियता विकार

लक्षण

ध्यातिवि (ADHD) को ध्यानाभाव विकार (ADD) और अतिसक्रियता भी पुकारा जाता है, लेकिन ध्यातिवि (ADHD) ज्यादा सटीक शब्द है क्योंकि यह इस स्थिति के दोनों प्राथमिक पहलुओं: ध्यान ना देना और अतिसक्रियता-आवेगी व्यवहार का वर्णन बखूबी करता है। 
हालांकि ध्यातिवि (ADHD) से ग्रस्त कई बच्चों मे ध्यानाभाव और अतिसक्रियता-आवेगी व्यवहार मे से कोई एक लक्षण ज्यादा मुखर होता है पर, ज्यादातर बच्चों मे ध्यानाभाव और अतिसक्रियता-आवेगी व्यवहार का एक मिला जुला रूप देखा गया है। ध्यातिवि (ADHD) के संकेत और लक्षण उन गतिविधियों मे और अधिक स्पष्ट रूप से उभर कर आते हैं, जिनके दौरान मानसिक रूप से ध्यान केंद्रित करने की आवश्यकता होती है। 
ध्यातिवि (ADHD) से ग्रस्त अधिकांश बच्चों मे इसके संकेत और लक्षण 7 वर्ष की उम्र से पहले ही देखे जा सकते हैं। कुछ बच्चों में तो, ध्यातिवि (ADHD) के लक्षण शैशव मे ही देखे जा सकते हैं।

बाहरी कड़ियाँ

by[श्रेणी:मनोचिकित्सा]]
यूटीसी+०९:००

दिवालोक बचत समय के तौर पर

उत्तरी गोलार्ध की गर्मियों में

मानक समय

पूरे साल मानक समय के तौर पर
स्टीफन हॉकिंग

प्रारंभिक जीवन

स्टीफन हॉकिंग का जन्म ८ जनवरी १९४२ को [23] ऑक्सफोर्ड में फ्रैंक ( 19 05-1986)  और इसाबेल एलेन हॉकिंग (नी वाकर; 1 915-2013) के घर हुआ था।  हॉकिंग की मां का जन्म ग्लासगो, स्कॉटलैंड में डॉक्टरों के परिवार में हुआ था। यॉर्कशायर के उनके अमीर पैतृक दादाजी ने खुद को कृषि भूमि खरीदने के लिए बढ़ा दिया था और फिर 20 वीं शताब्दी की शुरुआत में महान कृषि अवसाद में दिवालिया हो गया था। उनके पैतृक दादी ने परिवार को अपने घर में एक स्कूल खोलकर वित्तीय बर्बाद कर दिया। अपने परिवार की वित्तीय बाधाओं के बावजूद, दोनों माता-पिता ने ऑक्सफोर्ड विश्वविद्यालय में भाग लिया, जहां फ्रैंक ने दवा पढ़ी और इसाबेल ने दर्शनशास्त्र, राजनीति और अर्थशास्त्र पढ़ा। इसाबेल एक मेडिकल रिसर्च इंस्टीट्यूट के सचिव के रूप में काम करती थी, और फ्रैंक एक चिकित्सकीय शोधकर्ता थे।  हॉकिंग की दो छोटी बहनें, फिलीपा और मैरी और एक गोद लिया भाई एडवर्ड फ्रैंक डेविड (19 55-2003) था। 
1950 में, जब हॉकिंग के पिता नेशनल इंस्टीट्यूट फॉर मेडिकल रिसर्च में पैरासिटोलॉजी के विभाजन के प्रमुख बने, तो उनका परिवार सेंट अल्बान, हर्टफोर्डशायर चला गए। सेंट अल्बान में, उनके परिवार को बहुत बुद्धिमान और कुछ हद तक विलक्षण माना जाता था; उनके परिवार में भोजन अक्सर चुपचाप एक पुस्तक पढ़ने के साथ बिताया जाता था। वे एक बड़े, अव्यवस्थित और खराब रखरखाव वाले घर में एक मितव्ययी अस्तित्व में रहते थे और एक परिवर्तित लंदन टैक्सीकैब में यात्रा करते थे। अफ्रीका में काम कर रहे हॉकिंग के पिता की  अनुपस्थिति के दौरान, शेष परिवार ने मार्जर्का में चार महीने उनकी मां के दोस्त बेरेल और उनके पति, कवि रॉबर्ट ग्रेव्स के घर बिताये।

निधन

एक परिवार के प्रवक्ता के मुताबिक, 14 मार्च 2018 की सुबह अपने घर कैंब्रिज में 'हॉकिंग की मृत्यु हो गई थी। उनके परिवार ने उनके दुःख व्यक्त करने वाले एक बयान जारी किया था।
अरूणिमा सिन्हा

प्रारम्भिक जीवन और करिअर

अरुणिमा एक कायस्थ परिवार से हैं वह[ [उत्तर प्रदेश]] के अंबेडकर नगर की निवासी हैं और केंद्रीय अद्योगिक सुरक्षा बल (सी आई एस एफ) में हेड कांस्टेबल के पद पर 2012 से कार्यरत हैं।

ट्रेन दुर्घटना

12 अप्रैल 2011 को लखनऊ से dehradun जाते समय उसके बैग और सोने की चेन खींचने के प्रयास में कुछ अपराधियों ने बरेली के निकट पदमवाती एक्सप्रेस से अरुणिमा को बाहर फेंक दिया था, जिसके कारण वह अपना एक पैर गंवा बैठी थी।

उद्यम

अपराधियों द्वारा चलती ट्रेन से फेंक दिए जाने के कारण एक पैर गंवा चुकने के बावजूद अरूणिमा ने गजब के जीवट का परिचय देते हुए 21 मई 2013 को दुनिया की सबसे ऊंची चोटी माउंट एवरेस्ट (29028 फुट) को फतह कर एक नया इतिहास रचते हुए ऐसा करने वाली पहली विकलांग भारतीय महिला होने का रिकार्ड अपने नाम कर लिया। ट्रेन दुर्घटना से पूर्व उन्होने कई राष्ट्रीय प्रतियोगिताओं में राज्य की वॉलीबाल और फुटबॉल टीमों में प्रतिनिधित्व किया है।

सम्मान/पुरस्कार

उत्तर प्रदेश में सुल्तानपुर जिले के भारत भारती संस्था ने दुनिया की सबसे ऊंची चोटी माउंट एवरेस्ट पर तिरंगा फहराने वाली इस विकलांग महिला को सुuuनपुर रत्न अवॉर्ड से सम्मानित किये जाने की घोषणा की। सन 2016 में अरुणिमा सिन्हा को अम्बेडकरनगर रत्न पुरस्कार से अम्बेडकरनगर महोत्सव समिति की तरफ से नवाजा गया
मातृभाषा

घर पर मातृभाषा बोलने वाले बच्चे मेधावी होते हैं

विदेश में रहने वाले बच्चे जो अपने घर में परिवार वालों के साथ मातृभाषा में बात करते हैं और बाहर दूसरी भाषा बोलते हैं, वह ज्यादा बुद्धिमान होते हैं। एक नए अध्ययन से यह जानकारी मिली है। ब्रिटेन के यूनिवर्सिटी ऑफ रीडिंग के शोधकर्ताओं ने शोध में पाया कि जो बच्चे स्कूल में अलग भाषा बोलते हैं और परिवार वालों के साथ घर में अलग भाषा का इस्तेमाल करते हैं, वे बुद्धिमत्ता जांच में उन बच्चों के मुकाबले अच्छे अंक लाए जो सिर्फ गैर मातृभाषा जानते हैं। इस अध्ययन में ब्रिटेन में रहने वाले तुर्की के सात से 11 साल के 1999 बच्चों को शामिल किया गया। इस आईक्यू जांच में दो भाषा बोलने वाले बच्चों का मुकाबला ऐसे बच्चों के साथ किया गया जो सिर्फ अंग्रेजी बोलते हैं।
१६४९ ईसा पूर्व

१६४९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १६४९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
सरकार

सरकार कुछ निश्चित व्यक्तियों का समूह होती है जो राष्ट्र तथा राज्यों में निश्चित काल के लिए तथा निश्चित पद्धति द्वारा शासन करता है। प्रायः इसके तीन अंग होते हैं - व्यवस्थापिका, कार्यपालिका तथा न्यायपालिका। सरकार के माध्यम से राज्य में राजशासन नीति लागू होती है। सरकार के तंत्र का अभिप्राय उस राजनितिक व्यवस्था से होता है जिसके द्वारा राज्य की सरकार को जाना जाता है। 

राज्य निरन्तर बदलती हुयी सरकारों द्वारा प्रशासित होते हैं। हर नई सरकार कुछ व्यक्तियों का समूह होती है जो राजनितिक फ़ैसले लेती है या उनपर नियन्त्रण रखती है। सरकार का कार्य नए कानून बनाना, पुराने कानूनों को लागू रखना तथा झगड़ों में मध्यस्थता करना होता है। कुछ समाजों में यह समूह आत्म-मनोनीत या वंशानुगत होता है। बाकी समाजों में, जैसे लोकतंत्र, राजनितिक भूमिका का निर्वाह निरन्तर बदलते हुये व्यक्तियों द्वारा किया जाता है। 
संसदीय पद्धति में सरकार का अभिप्राय राष्ट्रपतीय पद्धति के अधिशासी शाखा से होता है। इस पद्धति में राष्ट्र में प्रधान मन्त्री एवं मन्त्री परीषद् तथा राज्य में मुख्य मन्त्री एवं मन्त्री परीषद् होते हैं। पाश्चात् देशों में सरकार और तंत्र में साफ़ अन्तर है। जनता द्वारा सरकार का दोबारा चयन न करना इस बात को नहीं दर्शाता है कि जनता अपने राज्य के तंत्र से नाख़ुश है। लेकिन कुछ पूर्णवादी शासन पद्धतियों में यह भेद इतना साफ़ नहीं है। इसका कारण यह है कि वहाँ के शासक अपने फ़ायदे के लिये यह लकीर मिटा देते हैं।
छालातेनानगो

छालातेनानगो अल साल्वाडोर का एक नगर और छालातेनानगो प्रदेश की राजधानी है।
1977 इंडियन वेल्स मास्टर्स

पुरुष एकल

ब्रायन गॉटफ्राइड ने  गुलिरमो विलास को 2-6, 6-1, 6-3 से हराया।
२२०९ ईसा पूर्व

२२०९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२०९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
रॉस्टन चेस

रॉस्टन लैमर चेस (अंग्रेजी :Roston Lamar Chase) (जन्म ;२२ मार्च १९९२) एक बर्दादियन क्रिकेट खिलाड़ी है जो वेस्ट इंडीज़ की तरफ से राष्ट्रीय टीम में खेलते हैं। ये दाईनें हाथ से  बल्लेबाजी करते हैं तथा वैकल्पिक गेंदबाजी की भूमिका भी निभाते हैं।
प्रहार क्रेटर

प्रहार क्रेटर वह प्राकृतिक या कृतिम क्रेटर या गोल आकार के गड्ढे होते हैं जो किसी तेज़ रफ़्तार से चलती हुई वस्तु या प्रक्षेप्य (प्रोजॅक्टाइल) के किसी बड़ी वस्तु पर टकराने से बन जाये। खगोलशास्त्र में ऐसे क्रेटर हमारे सौर मण्डल के कई ग्रहों, उपग्रहों और क्षुद्रग्रहों पर उल्कापिंडों के गिरने से बन जाते हैं। मिसाल के तौर पर भारत के महाराष्ट्र राज्य में स्थित लोनार झील ऐसे ही एक प्रहार क्रेटर में पानी भर जाने से बनी है। हमारे चन्द्रमा और अन्य ग्रहों और उपग्रहों पर ऐसे कई क्रेटर हैं। इन क्रेटरों का सृजन ज्वालामुखीय क्रेटरों से भिन्न होता है जो किसी ज्वालामुखी के फटने से बन जाते हैं। प्रहार क्रेटरों की दीवारें इर्द-गिर्द की ज़मीन की सतह से ऊंची होती हैं। कुछ प्रहार क्रेटर तो देखने में एक साधारण कटोरी से लगते हैं लेकिन दुसरे क्रेटरों में एक के अन्दर एक संकेंद्रिक (कॉन्सॅन्ट्रिक) गोले बन जाते हैं।
रक्षा लेखा महानियंत्रक

इतिहास

250 वर्ष पुराना रक्षा लेखा विभाग भारत सरकार के सबसे पुराने विभागों में से एक है। रक्षा लेखा महानियंत्रक द्वारा संचालित रक्षा लेखा विभाग वर्तमान में रक्षा लेखा सेवाओं तथा रक्षा से जुड़े अन्य संगठनों जैसे भारतीय तटरक्षक बलों, सीमा सड़क तथा कैन्टीन भंडार विभाग को वित्तीय सलाह प्रदान करने तथा उनके व्यय तथा प्राप्तियों के भुगतान, लेखांकन एवं आंतरिक लेखा परीक्षा के लिए उत्तरदायी है। रक्षा लेखा महानियंत्रक, 04 रक्षा लेखा अपर महानियंत्रकों, 19 प्रधान नियंत्रकों तथा सेना, नौसेना, वायुसेना, आयुद्ध निर्माणियों, रक्षा अनुसंधान एवं विकास संगठनों, तटरक्षक बल एवं सीमा सड़क संगठन आदि से संबंधित कार्य देखने वाले क्षेत्रीय नियंत्रकों (सेना ), प्रयोजनमूलक नियंत्रकों /एकीकृत वित्तीय सलाहकारों का कार्य देखने वाले 70 रक्षा लेखा नियंत्रक स्तर के अधिकारियों की सहायता से विभाग का संचालन करते हैं । प्रयोजनमूलक नियंत्रक सीमा सड़क संगठन, पेंशन एवं पेंशन संवितरण तथा कैन्टीन भंडार विभाग आदि जैसे विशेष संगठनों को अपनी सेवा प्रदान करते हैं
सारिपुत्त

सारिपुत्त या शारिपुत्र गौतम बुद्ध के दो प्रमुख छात्रों मे से एक थे। वे एक अर्हत थे और अपने ज्ञान के लिये माने जाते थे। उनके एक मित्र महामौदगल्यायन थे। वे दोनो एक ही दिन घर छोड़ कर श्रमण बन गए। पहले वे दोनो संजय नाम के श्रमण के अनुयायी बने और बाद मे वे दोनो बुद्ध के अनुयायी बन गए। शारिपुत्र और महामौदगल्यायन बुद्ध के दो प्रमुख छात्र थे। बुद्ध अक्सर शारिपुत्र की प्रशंसा करते थे और शारिपुत्र को धर्म सेनापति की उपाधि भी दी थी। बौद्ध धर्म के प्रज्ञापारमितह्रिदयसूत्र मे शारिपुत्र और अवलोकितेश्वर बोधिसत्त्व के बीच बात होती है। शारिपुत्र कि मृत्यु बुद्ध के कुछ समय पहले हुइ।
हीरोइन (२०१२ फ़िल्म)

पटकथा

हीरोइन एक सुपरस्टार माही अरोड़ा (करीना कपूर) की कहानी है। जिसने एक के बाद एक कई हिट फिल्में दी हैं, लेकिन फिर भी तमाम कामयाबियों के बाद भी वो अपने आपको तन्हा महसूस करती है। वो अपनी ही स्टारडम की गुलाम बन जाती है। फिर नई हीरोइनों के आने के बाद उसकी कामयाबी में जैसे ग्रहण सा लग जाता है वो एक हिट फिल्म के लिए तरस जाती है। माही तरह तरह के हथकंडे अपनाकर अपनी प्रतिद्वंद्वी हीरोइनों से आगे निकलने की कोशिश करती है। वो अपने सह कलाकार आर्यन खन्ना (अर्जुन रामपाल) से बेहद मोहब्बत भी करती है जो पहले से ही शादीशुदा है। एक तरफ तो माही आर्यन के लिए कुछ भी करने को तैयार है तो दूसरी तरफ आर्यन बेहद प्रेक्टिल इंसान है और उसके लिए करियर ही सब कुछ है। इन सब वजहों से माही की जिंदगी में एक के बाद मुश्किलें पेश आने लगती हैं। उसके पास फिल्मों का अकाल पड़ने लगता है। वो निर्माताओं के घर जाकर उनसे फिल्में देने की गुजारिश करने लगती है। मानसिक अवसाद की वजह से उसका करियर तबाह होने लगता है लेकिन तमाम विवादों में रहने की वजह से वो खबरों में बनी रहती है।
भारत में भूगोल शिक्षा

भारत में भूगोल की शिक्षा भिन्न भिन्न स्तरों में दी जाती है। यहाँ के प्राय: सभी विश्वविद्यालयों में उत्तरस्नातक वर्ग की शिक्षा दी जाती है।
भारत में भूगोल का अध्ययन बीसवीं सदी में ही विशेष रूप से प्रारंभ में हुआ और आज सैकड़ों भूगोलवेत्ता इसमें लगे हूए हैं। इनमें कुछ लोगों ने अपनी विद्वत्ता के कारण विश्व में ख्याति प्राप्त की है। अनेक विश्वविद्यालयों में इसके अध्ययन का आज समुचित प्रबंध है।
अनेक संस्थाएँ भूगोल के अध्ययन और शोध के लिये स्थापित हुई है और अनेक उत्कृष्ट कोटि की पत्रपत्रिकाएँ देश के विभिन्न भागों से प्रकाशित हो रही है। भूगोल के संबंध में प्रति वर्ष विभिन्न विश्वविद्यालयों में सम्मेलन भी होते रहे हैं जिनमें उच्च कोटि के मौलिक निबंध पढ़े जाते है। भौगोलिक अनुसंधान में भारत अब अन्य देशों से पिछड़ा नहीं है। मीरा गुहा, जी0 एस0 गोशल, यू0 सिंह, पी0 के0 सरकार, इत्यादि ने अपने क्षेत्रों में अग्रिम एवं असाधारण शोध किया है।
युधिष्ठिर दास

युधिष्ठिर दास (निधन 18 फ़रवरी 2014) एक भारतीय राजनीतिज्ञ थे जो १९९० में जनता दल के उम्मीदवार के रूप में ओडिशा विधान सभा के लिए चुने गये थे। वे १९९० से १९९५ तक ओडिशा विधान सभा अध्यक्ष भी रहे। १८ फ़रवरी २०१४ को ९३ वर्ष की आयु में उनका निधन हो गया।
अस्पृश्यता

प्रजातीय भावना

अस्पृश्यता का सर्वप्रथम कारण प्रजातीय भावना का विकास है। कुछ प्रजातियाँ अपने को दूसरे प्रजातियों से श्रेष्ठ मानती हैं। अमेरिकी गोरे, नीग्रो जाति के लोग को हेय मानते हैं, इसके अतिरिक्त विजेता प्रजातियाँ पराजित जातियों को हीन मानती है।

धार्मिक भावना

धर्म में पवित्रता एवं शुध्दि का महत्वपूर्ण स्थान है, अतः निम्न व्यवसाय वालों को हीन दृष्टि से देखा जाता है। भारतीय समाज में इन्हीं कारणों से सफाई का काम करने वालों तथा कर्मचारों आदि को अस्पृश्य समझा जाता था।

सामाजिक कारण

प्रजातीय एवं धार्मिक कारणों के अतिरिक्त अस्पृश्यता के सामाजिक कारण भी हैं। समाज में प्रचलित रूढियों और् कुप्रथाओं के कारण भी समाज में वर्गभेद उत्पन्न होते हैं। यह वर्गभेद अस्पृश्यता के विकास में सहायक सिध्द होते हैं।
समय के परिवर्तन के साथ मनुष्यों के विचारों में भी परिवर्तन हुआ। जैसे-जैसे विज्ञान की प्रगति होती गई, समाज आर्थिक रूप से विकसित होता गया। समाज में सर्वत्र पैसे का बोलबाला हो गया। आज मानव की सामाजिक स्थिति पैसे से आँकी जाती है। आज वही श्रेष्ठ है, जो धनी है।
अतः सामाजिक स्थिति जन्मजात न होकर अर्जित हो गई। सामाजिक स्थिति में परिवर्तन के साथ साथ अस्पृश्यता का भयानक वृक्ष डगमगाने लगा है।

शिक्षा

शिक्षा का उद्देश्य है-समाज में प्रचलित रूढियों, धर्मांधता, संकीर्णता की भावना को दूर करना, जिससे अस्पृश्यता स्वयं ही दूर होगी। जब मानव के दृष्टिकोण में परिवर्तन होकर उसमें विश्वबंधुत्व की भावना का विकास होगा तो उच्च एवं निम्न वर्गों के मध्य का अंतर स्वयं समाप्त हो जाएगा।

जाति-प्रथा का उन्मूलन

हिंदू समाज में विद्यमान जाति-उपजाति प्रथा को समाप्त करके एक भारतीय जाती का विकास करने पर अस्पृश्यता के इस कलंक से मुक्ति प्राप्त की जा सकति है।

राजकीय पदों पर नियुक्ति

सरकार इस विषय में विशेष जागरूक है। विभिन्न राजकीय पदों पर अनुसूचित जाति के पढे-लिखे युवकों की नियुक्ति का प्रतिशत निश्चित कर दिया गया है। इससे उसमें आत्मगौरव तथा नवीन चेतना का संचार हुआ है।

आर्थिक विकास

हरिजनों को कृषि तथा गृह-उद्योग के लिए जमीन, हल, बैल आदि तथा अन्य आर्थिक मदद राज्य की ओर से मिलनी चाहिए। हरिजनों की आर्थिक दशा में सुधार के लिए सूदखोरी की रोकथाम के लिए कानून बनाने चाहिए, जिससे हरिजनों की रक्षा हो सके। समाज में अस्पृश्यता के दोषों को प्रचार द्वारा दूर करना चाहिये जिससे अस्पृश्यों को मानवीय अधिकार प्राप्त करने में सहायता मिल सके।
भारतीय प्रकाशन संस्थान

यह हिन्दी पुस्तकों के एक प्रमुख प्रकाशक हैं।
जलीस शेरवानी

जलीस शेरवानी  एक भारतीय पटकथा लेखक और गीतकार थे। उनका मूल घर उत्तर प्रदेश का कासगंज था। उनकी पहली उपस्थिति फिल्म "कंवरलाल" में जीतेन्द्र के साथ थी।

सामाजिक कार्यकर्ता

जेलियस शेरवानी एक सामाजिक कार्यकर्ता भी हैं, वह फिल्म राइटर्स एसोसिएशन के पूर्व अध्यक्ष हैं। और वर्तमान में प्रगतिशील फाउंडेशन, एफडब्ल्यूए, प्रेस क्लब ऑफ इंडिया के सदस्य, वह कई शो के जूरी सदस्य हैं
मिनेसोटा ट्विंस

मिनेसोटा ट्विंस, एक प्रसिद्ध बेसबॉल टीम है, जो मिनियापोलिस में आधारित है। वे मेजर लीग बेसबॉल में खेलते हैं।
योम किपुर

योम किपुर यहूदी धर्म में विश्वास करने वाले लोगों का एक प्रमुख त्योहार है।
प्रत्यक्ष विपणन

प्रत्यक्ष विपणन (अंग्रेज़ी: Direct marketing) विज्ञापन का एक प्रकार है जिसमें उत्पादक अथवा सेवा प्रदाता अपने उपभोक्ताओं से विविध माध्यमों से सीधे संपर्क करते हैं; उदाहरणार्थ, ई मेल, टेलीफोन, टेक्स्ट मैसेज इत्यादि के द्वारा। इसकी तकनीकी परिभाषा है, "प्रत्यक्ष विपणन अंतर्सक्रिय (इंटरैक्टिव) विपणन प्रणाली है जिसमें मापनीय प्रत्युत्तर और लेन-देन हेतु एक अथवा एक से अधिक विज्ञापन माध्यम का प्रयोग किया जाता है।"
कराड

दर्शनीय स्थल

कराड में कई जगह पुराने छोटे-छोटे मन्दिर मिल जाते है। कराड के चावड़ी चौक में एक कृष्णाबाई नामक एक उद्यान भी जहां पर यशवंतराव चव्हाण की समाधि बनी हुई ,जहां पर दिनभर लोग आते-जाते रहते है।

नदी

कराड नगरी से दो नदियां - कृष्णा नदी और कोयना नामक नदियां गुजरती है। यहां नदी के आसपास हमेशा लोगों की भीड़ लगी रहती है।

सिनेमाघर

कराड में २ सिनेमाघर है इस कारण यहां मूलभूत सुविधाओं की कोई कमी नज़र नहीं आती।

गुफाएं

कराड में प्राचीन गुफाएं भी है ,साथ ही इनके आसपास उद्यान भी काफी देखने को मिलते है।

मूलभूत सुविधाएं

कराड एक तहसील है साथ ही यहां नगरपालिका भी है , एवं श्री छत्रपति शिवाजी नाम की सब्जी मण्डी भी है।
ओक्टावियो पाज़

ओक्टावियो पाज़
नोबेल पुरस्कार साहित्य विजेता, १९९०
 यह जीवनचरित लेख अपनी प्रारम्भिक अवस्था में है, यानि कि एक आधार है। आप इसे बढ़ाकर विकिपीडिया की सहायता कर सकते है।
दिनशाह ईरानी

दिनशाह ईरानी एक भारतीय वकील थे जिन्होंने ईरान और भारत में ईरानियों के लिए संघर्ष किया।
मतीरे की राड़

मतीरे की राड़ एक युद्ध था जो नागौर के अमरसिंह व बीकानेर के कर्णसिंह के मध्य १६४४ ई। में लड़ा गया था।    आज से 375 साल पहले ये युद्घ  हुआ था ।
आदित्य चौधरी

संक्षिप्त परिचय

आदित्य चौधरी दूरदर्शन एवं अन्य चैनलों के अनेक प्रसिद्ध कार्यक्रमों और धारावाहिकों जैसे- कबीर, फटीचर, काल कोठरी (दूरदर्शन धारावाहिक), महायज्ञ (सोनी टी.वी. धारावाहिक), गुलाबड़ी (दूरदर्शन टेलीफ़िल्म) आदि के लेखक एवं रचनात्मक सलाहकार रहे हैं। वर्ष 2015 में चैतन्य महाप्रभु के वृन्दावन आगमन के पंचशती समारोह के अंतर्गत वृन्दावन शोध संस्थान के सौजन्य से 'चैतन्य हुआ वृन्दावन' नामक नाटक का निर्देशन किया। वे केन्द्रीय हिन्दी संस्थान, मानव संसाधन विकास मंत्रालय, भारत सरकार के इंटरनेट हिन्दी संबंधी तकनीकी सलाहकार हैं। उन्हें सितंबर, 2016 में हिंदी अकादमी, दिल्ली की ओर से हिंदी दिवस पर डिजिटल दुनिया में हिंदी भाषा व साहित्य के क्षेत्र में प्रसार व उत्कृष्ट कार्य के लिए ‘भाषा दूत’ पुरस्कार से सम्मानित किया गया। साथ ही उन्हें दसवें विश्व हिन्दी सम्मेलन में भारत के माननीय गृहमंत्री राजनाथ सिंह ने 12 सितम्बर, 2015 को 'विश्व हिन्दी सम्मान' से सम्मानित किया। हाल ही में उन्होंने विदेश मंत्रालय, भारत सरकार की ओर से अक्टूबर, 2016 को रूस में आयोजित अंतरराष्ट्रीय हिन्दी सम्मेलन, मॉस्को में भाग लिया।
संतोष जैन

हिन्दी से एम ए संतोष जैन १९७० से १९७४ तक रंगमंच पर अभिनय से जुड़ी रहीं। आकाशवाणी के लिए नियमित रूप से लिखती रही हैं। रुपकों में विशेष योग्यता।
सूचना और पुस्तकालय नेटवर्क (भारत)

सूचना और पुस्तकालय नेटवर्क (इनफ्लिबनेट) केन्द्र विश्वविद्यालय अनुदान आयोग (यूजीसी) का एक स्वायत्त अंतर विश्वविद्यालय केन्द्र (IUC) है। 1991 में विश्वविद्यालय अनुदान आयोग द्वारा शुरू किया गया यह एक प्रमुख राष्ट्रीय कार्यक्रम है जिसका प्रधान कार्यालय गुजरात विश्वविद्यालय, अहमदाबाद के परिसर में है। IUCAA के तहत इसकी शुरूआत एक परियोजना के रूप में हुई और 1996 में यह एक स्वतंत्र अंतर विश्वविद्यालय केन्द्र बना।
इनफ्लिबनेट भारत में विश्वविद्यालय के पुस्तकालयों के आधुनिकीकरण और सूचना के इष्टतम उपयोग के लिए अत्याधुनिक प्रौद्योगिकी का उपयोग करते हुए देशव्यापी उच्च गति डेटा नेटवर्क के द्वारा देश में सूचना केंद्रों को जोड़ने में शामिल है। इनफ्लिबनेट भारत में शोधकर्ताओं और शिक्षाविदों के बीच विद्वानों के संचार को बढ़ावा देने में एक प्रमुख खिलाड़ी है।
देवकी जैन

देवकी जैन को भारत सरकार द्वारा सन २००६ में समाज सेवा के क्षेत्र में पद्म भूषण से सम्मानित किया गया था। ये कर्नाटक से हैं।
फेराइट

फेराइट (ferrite) सिरामिक चुम्बकीय पदार्थ हैं। इनकी वैद्युत प्रतिरोधकता (लगभग 10⁶ Ohm-m) बहुत अधिक होती है। इस कारण अधिक आवृत्ति पर काम करने वाले ट्रान्सफार्मर एवं प्रेरकत्व (चोक) के निर्माण में इनका उपयोग किया जाता है क्योंकि अधिक प्रतिरोधकता के कारण इनमें भंवर-धारा-हानियाँ बहुत कम होतीं हैं। इनके स्थायी चुम्बक भी बनाये जाते हैं।
तत्समक फलन

गणित में तत्समक फलन जिसे तत्समक सम्बंध, तत्समक प्रतिचित्र या तत्समक रूपांतरण भी कहते हैं वह फलन है जो निविष्ट मान को वैसा ही निर्गम करता है जैसा तर्क में काम में लिया गया है। समीकरण के रूप में यह फलन f(x) = x के रूप में दिया जाता है।

बीजगणितीय गुणधर्म

यदि f : M → N कोई फलन है तो हमें f o idM = f = idN o f प्राप्त होता है (जहाँ "o" फलन सम्मिश्रण को निरूपित लरता है). विशेष रूप से, idM सभी M से M फलनों के एकाभ का तत्समक अवयव है।
चूँकि एकाभ का तत्समक अवयव अद्वितीय होता है, अतः M पर तत्समक फलन के रूप में इस तत्समक अवयव को परिभाषित कर सकता है। इस प्रकार की परिभाषा संवर्ग सिद्धांत में तत्समकारिता की अवधारणा की व्यापक परिभाषा देता है, जहाँ M की अंतराकारिता का फलन होना आवश्यक नहीं है।
जनता दल

जनता दल भारत में एक राजनीतिक दल है।
टिल्ला जोगियाँ

टिल्ला जोगियाँ (ٹِلّہ جوگیاں‎, ਟਿੱਲਾ ਜੋਗੀਆਂ, Tilla Jogian) पाकिस्तान के पंजाब प्रान्त के मध्य भाग में स्थित नमक कोह पर्वतमाला के पूर्वी भाग में एक ९७५ मीटर (३,२०० फ़ुट) ऊँचा पहाड़ है। यह नमक कोह शृंखला का सबसे ऊँचा पहाड़ भी है। प्रशासनिक रूप से टिल्ला जोगियाँ झेलम ज़िले में स्थित है और उस ज़िले का सबसे ऊँचा स्थान है। क्योंकि यह आसपास के सभी इलाक़ों से ऊँचा है इसलिए यहाँ से दूर-दूर तक देखा जा सकता है। नीचे से भी इसे चार ज़िलों - झेलम, चकवाल, गुजरात और मंडी बहाउद्दीन - के लोग देख सकते हैं।
पीटरसन हिल

कहानी

यह कहानी किशोरी लाल चड्डा (रोहित रॉय) और उसके परिवार की है। जो शिमला में रहता है और एक रेल विभाग में कार्य करता है। उसकी पत्नी पिंकी चड्डा (सुचेता खन्ना) एक घरेलू औरत है, जिसे अपने पति के पद पर बहुत गर्व है। उसकी छोटी बहन शताब्दी (मानसी श्रीवास्तव) पीटरसन हिल में रहने आती है। वह एक सुंदर लड़की है इसलिए पीटरसन हिल के लड़के शताब्दी का दिल जीतने की कोशिश करने लगते है। वहीं ज्वाला जोशी (समीक्षा भटनागर) एक टिकट जाँचने का कार्य करती हैं। वह अब तब कुवांरी है और अपने जीवनसाथी की तलाश में है। इस में पीटरसन (अश्विन मुशरन) हैं, जो कई वर्षो पूर्व उस स्थान पर कार्य करते थे और मरने के पश्चात भी वहीं रहते है। इन्हीं के नाम पर इस स्थान का नाम पीटरसन हिल पड़ा था।

निर्माण

इस धारावाहिक को मुंबई में बनाया गया है, लेकिन इसे शिमला के जैसा दिखाया गया है। इस धारावाहिक का नाम पहले छूक-छूक रखने का विचार था लेकिन बाद में इस धारावाहिक को पीटरसन के किरदार के साथ मिला कर पीटरसन हिल रख दिया गया।